Diari Oficial de la Generalitat Valenciana


Sumari del DOGV 1040, del 10-04-1989 (1989/813559)

DECRET 46/1989, de 4 d'abril, del Consell de la Generalitat Valenciana, per la qual es denega la petició de segregació de part del terme de Teulada (Alacant) per tal de constituir Municipi independent, formulada per l'Associació de Veins <<El Castell>> de Moraira.
------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1989/04/04/46/dof/vci/html**

### Dades del document

Número de DOGV
:   1040

Data del DOGV
:   10-04-1989

Secció del DOGV
:   DISPOSICIONS GENERALS

Número del document
:   1989/813559


Data del document
:   04-04-1989

Organisme emissor
:   Conselleria d'Administració Pública

Tipus de document
:   Decret

Decret 46/1989, de 4 d'abril, del Consell de la Generalitat Valenciana, pel qual es denega la petició de Segregació de part del terme de Teulada (Alacant) per tal de constituir Municipi independent, formulada por l'Associació de Veïns" El Castell" de Moraira.  
L'Associació de Veïns «El Castell» de Moraira instà la segregació de part del terme municipal de Teulada (Alacant) per a la constitució del Municipi independet de Moraira.  
L'article 31.8 de la Llei Orgànica 5/1982, d?1 de juliol, que aprovà l?Estatut d?autonomia de la Comunitat Valenciana, atribueix a la Generalitat Valenciana la competència que s'harmonitza amb l'article 13 de la Llei 7/1985, de 2 d'abril, reguladora de les bases del règim local, i amb l'article 9.5 del Reial Decret Legislatiu 781/1986, de 18 d'abril, pel qual s'aprovà el Text Refós de les disposicions legals vigents en matèria de règim local. Les facultats en la matèria, a través del Decret 10/1985, de 21 de juny, del President de la Generalitat Valenciana, foren assignades al Govern Valencià.  
En atenció d'aquests motius, d'acord amb el Consell d'Estat i amb la proposta formulada pel Conseller d'Administració Pública, en la qual s'acredita el compliment de les prescripcions exigides de caràcter procedimental, i amb la deliberació prèvia del Consell de la Generalitat Valenciana, en la sessió del dia 4 d'abril de 1989,  
DECRETE:  
Article únic  
Es denega la petició de segregació de part del terme municipal de Teulada (Alacant) per a constituir el Municipi independent de Moraira, formulada per l'Associació de Veïns «El Castell» de Moraira, per tal com no hi concorre l?interés públic exigit per a la creació d'un Municipi independent; per tal com suposaria una substancial disminució dels recursos del Municipi de Teulada, que afectaria la qualitat dels serveis que es prestaven; i per tal com es considera prevalent l'interés públic autonòmic en relació amb una ordenació territorial racionalitzadora, oposada a l'atomització i proliferació d'Ens públics municipals.  
València, 4 d'abril de 1989.  
El President de la Generalitat,   
JOAN LERMA I BLASCO  
El Conseller d'Administració Pública,  
JOAQUIM AZAGRA I ROS


Còpia Permalink ELI